7. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 50213/378 της 23 Μαρτ./15  Απρ.1953 Περί των επιβαλλομένων περιορισμών και υποχρεώσεων κατά πάσαν περίπτωσιν δεσμεύσεως αρδευτικών υδάτων και ιδιοκτησιών ως και περί των τηρητέων κανόνων εν τη διοικήσει και διαχειρίσει των αρδευτικών υδάτων κλπ. Έχοντες υπ’ όψιν:1)Τας διατάξεις των άρθρων 7, 8, 9 και 12 του Ν.Δ. 608/1948 και του άρθρ. 7 παράγραφος πρώτη του Νόμ. 481/1943 και 2)την υπ’ αριθ. 3/14.3.53 σύμφωνον γνωμοδότησιν του Συμβουλίου Εγγειοβελτιωτικών Έργων αποφασίζομεν: Ι.Ορίζομεν ότι κατά πάσαν περίπτωσιν δεσμεύσεως αρδευτικών υδάτων, αγωγών, εγκαταστάσεων, Υδρομύλων και λοιπών ιδιοκτησιών, επιβάλλονται οι ακόλουθοι περιορισμοί και υποχρεώσεις: 1)Τα τυχόν αξιούμενα επί των δεσμευομένων υδάτων δικαιώματα περιορίζονται μέχρι της εξυπηρετήσεως των πραγματικών αρδευτικών αναγκών των αξιούντων τα δικαιώματα ταύτα. 2)Τα δεσμευόμενα ύδατα θα διατίθενται κατά πρώτον λόγον προς άρδευσιν των μέχρι της δεσμεύσεως αρδευομένων κτημάτων των εις ας αναφέρεται η δέσμευσις περιφερειών, εφ’ όσον δε περισσεύουν, θα διατίθενται και εις έτερα κτήματα των αυτών περιφερειών, δυνάμενα και έχοντα ανάγκην να αρδευθώσι. 3)Η άρδευσις των καλλιεργειών (σύστημα αρδεύσεως-ποσότης ύδατος κατά στρέμμα-αρδευτικός κύκλος- προτιμητέαι προς άρδευσιν καλλιέργειαι κατά την περίοδον της μειώσεως της παροχής των υδάτων κλπ.) θα συντελήται κατά τας οδηγίας της αρμοδίας περιφερειακής Δ/νσεως Γεωργίας. 4)Απαγορεύεται η δια κατακλύσεως άρδευσις των οπωροφόρων δένδρων, υποχρεουμένων των ενδιαφερομένων καλλιεργητών να αρδεύωσι ταύτα δια λεκανών (καϊλων). 16.Ζ.α.5-7 Αρδεύσεις 5)Οι ιδιοκτήται των κτημάτων δι’ ων παρίσταται ανάγκη να διέλθωσι τα αρδευτικά ύδατα, υποχρεούνται όπως επιτρέπωσι την ελευθέραν δι’ αυτών διέλευσίν των, κατά τας τεχνικάς υποδείξεις Γεωπόνου της αρμοδίας Διευθύνσεως Γεωργίας, λαμβανομένης μερίμνης δια την εξασφάλισιν των κτημάτων τούτων κατά του κινδύνου εκ διηθήσεως, υπερχειλίσεως του ύδατος κλπ. 6)Οι οπωσδήποτε χρησιμοποιούντες τα ύδατα καλλιεργηταί υποχρεούνται εις καταβολήν των υπό του διοικούντος και διαχειριζομένου τα ύδατα ταύτα Νομικού Προσώπου ή Επιτροπής επιβαλλομένων αρδευτικών τελών προς κάλυψιν των δαπανών διοικήσεως και διαχειρίσεως των υδάτων των δαπανών εκτελέσεως των αναγκαιουσών εργασιών συντηρήσεως και βελτιώσεως του αρδευτικού δικτύου, των μέσων υδροληψίας και διανομής των υδάτων, των δαπανών εκτελέσεως απαραιτήτων μικρών τεχνικών έργων, ως και πάσης άλλης αναγκαίας δαπάνης προς καταβολήν τυχόν οφειλομένων αποζημιώσεων, απόσβεσιν δανείων κλπ. 7)Τα αρδευτικά τέλη, καθ’ ο ποσοστόν επιβάλλονται προς κάλυψιν των δαπανών διοικήσεως και διαχειρίσεως των υδάτων, ως και των δαπανών συντηρήσεως του αρδευτικού δικτύου, των μέσων υδροληψίας και διανομής των υδάτων, βαρύνουσι πάντα ανεξαιρέτως τα εκ των δεσμευομένων υδάτων αρδευόμενα κτήματα. Κατά τα λοιπά, η εξ’ αρδευτικών τελών επιβάρυνσις είναι ανάλογος προς την εκ της δεσμεύσεως και της τυχόν εκτελέσεως έργων προκύπτουσαν καθ’ εκάστην περιοχήν, ή και καθ’ έκαστον μεμονωμένον κτήμα, επί πλέον ωφέλειαν. 8)Οι οπωσδήποτε χρησιμοποιούντες τα ύδατα καλλιεργηταί υποχρεούνται εις προσφοράν προσωπικής εργασίας δια τον καθαρισμόν του αρδευτικού δικτύου, την διάνοιξιν νέων τυχόν αυλάκων ως και την εκτέλεσιν λοιπών τυχόν αναγκαίων εργασιών, καθ’ α ειδικώτερον δύναται να ορίση δι’ αποφάσεώς του ο αρμόδιος Νομάρχης. Η τυχόν οφειλομένη αποζημίωσις εις τους αξιούντας δικαιώματα επί των δεσμευομένων υδάτων, καθορίζεται κατά τας διατάξεις του άρθρ. 10 παρ. 4 του Ν.Δ. 608/1948 και του από 2.3.1949 Β.Δ/τος «περί τρόπου καθορισμού και καταβολής της οφειλομένης αποζημιώσεως, των δικαιούχων ταύτης και των υποχρέων εις καταβολήν αυτής δι’ επίταξιν, δέσμευσιν ή επιβολήν ετέρων περιορισμών επί της χρήσεως υδάτων και ιδιοκτησιών» (Φ.Ε.Κ. 66 τεύχος Α΄ 16.3.49). Η αποζημίωσις αύτη δέον όπως καταβάλλεται εγκαίρως καθόσον άλλως θα καθίσταται δυσχερής η επαναδέσμευσις των υδάτων. ΙΙ.Καθ’ εκάστην περίπτωσιν δεσμεύσεως δύνανται αι διατάξεις της παρούσης να τροποποιούνται ή να συμπληρούνται δια της εκδιδόμενης ειδικής αποφάσεως ημών. ΙΙΙ.Οσάκις η διοίκησις και διαχείρισις των δεσμευομένων υδάτων ανατίθεται εις Τοπικάς Επιτροπάς Αρδεύσεως, αύται θα συγκροτώνται εκ δημοσίων υπαλλήλων και αντιπροσώπων των καλλιεργητών των υπό άρδευσιν περιοχών, απάντων τούτων οριζομένων δι’ αποφάσεων του οικείου Νομάρχου εκδιδομένων μετά πρότασιν του αρμοδίου Διευθυντού Γεωργίας, κοινοπουμένων δε και ημίν. ΙV.Αι τοπικαί Επιτροπαί Αρδεύσεως ή τα Κοινοτικά Συμβούλια, ή οι Α.Σ.Ε.Β. ή έτερα Νομικά Πρόσωπα, εις ας ανατίθεται η διοίκησις και διαχείρισις των δεσμευομένων υδάτων, υποχρεούνται όπως τηρώσι τας διατάξεις της παρούσης. V.Αι Τοπικαί Επιτροπαί Αρδεύσεως δύνανται, κατόπιν εγκρίσεως του αρμοδίου Νομάρχου, να συνάπτωσι δάνεια παρά τω Ταμείω Γεωργίας, Κτηνοτροφίας και Δασών του οικείου Νομού, ή παρά τη Α.Τ.Ε. ή ετέρω Πιστωτικώ ή Οικονομικώ Οργανισμώ, δια την εκτέλεσιν έργων ή δια την αντιμετώπισιν ετέρων αναποφεύκτων δαπανών (ως π.χ. δια την καταβολήν αποζημιώσεων λόγω απαλλοτριώσεως, υποβολής εις δουλείαν ή περιορισμού δικαιωμάτων επί υδάτων και ιδιοκτησιών), εκχωρούσαι δια την εξυπηρέτησιν των δανείων τούτων και μέχρι πλήρους εξοφλήσεως αυτών, ανάλογον ποσοστόν των υπ’ αυτών επιβαλλομένων αρδευτικών τελών, άτινα, εν περιπτώσει καθυστερήσεως, εισπράττονται υπό του δανειστού ως ίδια αυτού έσοδα. VI.Η επίλυσις των αρδευτικών διαφορών απόκειται εις τα αρμόδια Όργανα της Αγροτικής Ασφαλείας, εφαρμοζομένων περαιτέρω των διατάξεων του άρθρ. 13 παρ. 1 και 2. του Ν.Δ. 608/1948. VII.Αι διατάξεις της παρούσης ισχύουν και δια τας μέχρι της κοινοποιήσεως αυτής επιβεβλημένας δεσμεύσεις. Αι διατάξεις της παρούσης δύνανται να εφαρμόζωνται και επί αναγνωρίσεως δικαιώματος χρήσεως δημοσίων υδάτων ως και επί αναγκαστικής απαλλοτριώσεως υδάτων, υπέρ και προς άρδευσιν των καλλιεργειών ωρισμένης περιφερείας, κατά τα εις εκάστην περίπτωσιν οριζόμενα δια της εκδιδομένης ειδικής αποφάσεως ημών. VIII.Αι περί δεσμεύσεως εκδιδόμεναι εκάστοτε αποφάσεις ημών ισχύουσιν από της κοινοποιήσεως αυτών εις τους ενδιαφερομένους. ΙΧ.Την παρκολούθησιν της εκτελέσεως της παρούσης ως και των εκδιδομένων εκάστοτε ειδικών περί δεσμεύσεως αποφάσεων ημών, ανατίθεμεν εις την αρμοδίαν κατά τόπον Διεύθυνσιν Γεωργίας. Σελ. 475 Αρδεύσεις 16.Ζ.α.7 